recursal/SuperWikiNEXT-32B huggingface dataset:
सूक्ष्मदर्शी से देखने पर केटिलेज
**उपास्थि** मानव शरीर एवं अन्य प्राणियों में पाया जाने वाला लचीला संयोजी उत्तक है। यह हमारी मज्जा में स्थापित कॉन्ड्रोसाइट्स कोशिकाओं से बने होते हैं। कान की हड्डी, नाक की हड्डी, अस्थियों के जोड़ आदि उपास्थि के बने हैं।

उपास्थि की संरचना के अनुसार ये कोलेजन या एलॉस्टिन के बने होते हैं। ये तीन प्रकार के होते हैं- हाइलीन उपास्थि, एलास्टिक और फाइब्रो उपास्थि। उपास्थि शरीर के ऊतकों को मजबूत बनाने का काम करते हैं। ये हमारे शरीर के जोड़ों को लचीला भी बनाते हैं। इसकी मौजूदगी की वजह से ही हमारे शरीर के कई अंग सुचारू रूप से काम करते हैं। उपास्थि रक्त वाहिकाओं से जुड़े नहीं होते बल्कि इनके अंदर पोषक तत्व बिखरा रहता है। आमतौर पर ये लचीले होते हैं लेकिन जरूरत और प्रकार के हिसाब से इनकी प्रकृति में अंतर होता है। कुछ ऐसे अंग जिनमें उपास्थि पाया जाता है, वे हैं- कान, नाक, पंजर और इंटरवर्टीब्रल डिस्क।

तीन तरह के उपास्थि में हाइलीन को ही आमतौर पर उपास्थि कहा जाता है क्योंकि शरीर में ज्यादातर हाइलीन उपास्थि ही होता है। यह हड्डियों को जोड़ों में बांटता है ताकि वे मुड़कर सहजता से काम कर सकें। हाइलीन उपास्थि आमतौर पर कोलेजन फाइबर का बना होता है। लोचदार उपास्थि बाकी अन्य उपास्थि से ज्यादा लचीले होते हैं क्योंकि इनमें एलॉस्टिन फाइबर पाया जाता है। इस तरह का उपास्थि कान के बाहरी हिस्से (जिसे लैरिक्स कहते हैं) और यूस्टेशियन ट्यूब में मौजूद होता है। लचीला होने के कारण यह इन अंगों की संरचना को बेहतर संतुलित करता है, जिससे कान में बाहर रहने वाली गोलाकार संरचना खुली रह सके। फाइब्रो उपास्थि तीनों उपास्थि में सबसे अधिक मजबूत और दृढ़ संरचना वाला होता है। इसमें हाइलीन उपास्थि से ज्यादा टाइप वन कोलेजन होते हैं, जो टाइप सेकेंड से ज्यादा मजबूत होते हैं। फाइब्रो उपास्थि अंतरवर्टीबल डिस्क का निर्माण करते हैं। इसके अलावा ये शिराओं और अस्थिमज्जा को हड्डियों से जोड़ने का काम भी करते हैं। हाइलीन उपास्थि क्षतिग्रस्त होने पर फाइब्रो उपास्थि में बदल जाते हैं। हालांकि दृढ़ता की वजह से इन उपास्थि का वजन कम होता है।

बाहरी कड़ियाँ
-------------

* KUMC.edu, Cartilage tutorial, University of Kansas Medical Center
* Bartleby.com, text from Gray's anatomy
* MadSci.org, I've heard 'Ears and nose do not ever stop growing.' Is this false?
* CartilageHealth.com, Information on Articular Cartilage Injury Prevention, Repair and Rehabilitation
* Cartilage.org, International Cartilage Repair Society
* About.com, Osteoarthritis
कुत्स (१)
---------

ऋग्वेद में उल्लिखित आर्जुनेय कुत्स जिनका नाम अनेक बार आया है। इन्होंने सुष्ण दानव को पराजित करने में इन्द्र की सहायता की थी। इनकी वीरता के उल्लेख भी प्राप्त होते हैं। इन्होंने तुग्न, वेतसु आदि को पराजित किया था। स्वयं इनके पराजय का भी वर्णन प्राप्त होता है (ऋ 1-53-10)। इंद्र ने भी इन्हें अतिथिग्व तथा आयु के साथ पराजित किया था। ब्राह्मण ग्रंथों में भी इनका उल्लेख इंद्र के साथ किया गया है (पंचविंश ब्रा0 9-2-28)।

कुत्स (२)
---------

पंचविंश ब्राह्मण में (14-6-6) उल्लिखित कुत्स औरव। इन्होंने अपने पुरोहित उपगु सौश्रवस का वध कर दिया था। संभवत: इन्हीं के पुत्र कौत्सजिन का उल्लेख शतपथ ब्राह्मण 10-6-5-9 तथा बृहदारण्यक उपनिषद् 6-4-5 में हुआ है। कदाचित् इन्हीं को जनमेजय के नागयज्ञ का उद्गाता बनाया गया था (म. भा. आदि। 53-6); और इन्हीं को राजर्षि भगीरथ ने अपनी कन्या हंसी का दान किया था जिससे वे अक्षयलोक को प्राप्त हुए (वही, अनु. 137-26)।

कुत्स (३)
---------

चाक्षुष मनु के पुत्र (भाग. पु. 4-13-16)।

कुत्स (४)
---------

भार्गव गोत्रकार जिनका उल्लेख मत्स्य पुराण में हुआ है (म.195-22)।
**कुदुरमाल** भारतीय राज्य छत्तीसगढ़ के कोरबा जिले में स्थित एक छोटा सा गाँव है। यह गाँव जिला मुख्यालय कोरबा से करीब 15 किमी दूर स्थित है। यह गाँव हासदेव नदी के किनारे बसा हुआ है और यहाँ की कुल जनसंख्या 1,514 (वर्ष 2011 की जनगणना अनुसार) है। यहाँ का पिनकोड 495674 है।

गाँव का महत्व संत कबीर के एक शिष्य कबीरपंथी लोगों के ऐतिहासिक समाधि स्थल हैl इसके अलावा, यहां एक मंदिर है, जिसे संकटमोचन हनुमान मंदिर कहते हैं। यहाँ हर वर्ष (जनवरी और फरवरी) में माघ पूर्णिमा पर एक मेला लगता है। मंदिर के पास एक चट्टान के नीचे एक गुफा है जिसके बारे में माना जाता है कि यह श्रद्धालुओं द्वारा फेंके गए पत्थरों को अपनी ओर आकर्षित करती है।

कबीरपंथी सतगुरु के तीन मजार
---------------------------

इस स्मारक को **कबीरपंथी सतगुरु के तीन मजार** के नाम से जाना जाता है। स्थल का महत्व पुरातात्विक होने की बजाय धार्मिक अधिक है। माना जाता है कि इन समाधि स्थलों (मजारों) का निर्माण 16वीं-17वीं सदी में कभी हुआ था। छत्तीसगढ़ सरकार द्वारा इन्हें राज्य संरक्षित स्मारक का दर्ज़ा दिया गया है।

कुदुरमाल में छत्तीसगढ़ शाखा के *धर्मदास साहेब तथा वंशगद्दी* के नाम से कबीरपंथ की एक प्रमुख शाखा है जिसके संस्थापक मुक्तामणि नाम साहेब थे।

इन्हें भी देखें
---------------

* कबीरपन्थ
* कोरबा जिला
* छत्तीसगढ़ के राज्य संरक्षित स्थल

सन्दर्भ
-------

1. 1 2  "Kudurmal Village Population - Korba - Korba, Chhattisgarh". *www.census2011.co.in*. अभिगमन तिथि 26 दिसम्बर 2021.
2. 1 2  "कुदुरमाल | जिला प्रशासन कोरबा | India". *korba.gov.in*. अभिगमन तिथि 26 दिसम्बर 2021.
3. ↑  कुदुरमाल, कोरबा, पिनकोड, hi.pincode.net.in से.
4. ↑  "Chhattisgarh Culture Department | Welcomes to you". *cgculture.in*. अभिगमन तिथि 26 दिसम्बर 2021.
5. ↑  "Kabir - Chhatisgarh - Parishisht". *ignca.nic.in*. अभिगमन तिथि 26 दिसम्बर 2021.
**कृत्रिम तत्वान्तरण** का उपयोग कर कृत्रिम रूप से किसी अन्य तत्व में परिवर्तन करने में किया जाता है, यही कृत्रिम तत्वान्तरण कहलाता है।

इतिहास
------

### रदरफोर्ड (१९१९)

रदरफोर्ड ने सन् १९१९ में नाइट्रोजन पर अल्फा कणों की बोछार से ऑक्सीजन प्राप्त किया। यह कृत्रिम तत्वान्तरण का पहला प्रयोग था। इसके पश्चात ही अन्य वेज्ञानिको ने तत्वो का तत्वान्तरण किया।

### रदरफोर्ड व चैडविक (१९२०-१९२४)

रदरफोर्ड व चैडविक ने सन् १९२०-१९२४ में बोरॉन से पोटैशियम (परमाणु क्रमांक ५ से १९ तक) तक सभी १५ तत्वो पर अल्फा कण के द्वारा विघटन किया।

### चैडविक (१९३३)

चैडविक ने बेरीलियम पर अल्फा कण के द्वारा न्यूट्रॉन प्राप्त किया। यह एक अनावेशित कण है, जिसके प्रयोग के पश्चात यह पता चला कि परमाणु में न्यूट्रॉन पाया जाता है। इस खोज के पश्चात कृत्रिम तत्वान्तरण सरल हो गया।

कृत्रिम रेडियोधर्मिता
---------------------

इसमे सभी तत्व अस्थाई होते हैं व रेडियो सक्रियता प्रदर्शित करते हैं। यह कृत्रिम तत्वान्तरण कि एक विशेषता है। परन्तु यह प्राकृतिक कृत्रिम रेडियोधर्मिता से भिन्न है।

* इसे नियन्त्रित करना अत्यन्त सहज है।
* यह हल्के व भारी दोनो प्रकार के तत्व बनाने में उपयोग किया जाता है।
* इस तत्वान्तरण के लिए सुरक्षित क्षेत्र की आवश्यकता होती है।

सन्दर्भ
-------

1. ↑  प्रमुख आविष्कार एवं उनके आविष्कारक[*मृत कड़ियाँ*], प्रमुख आविष्कार एवं उनके आविष्कारक
2. ↑  जेम्स चैडविक Archived 2016-03-07 at the Wayback Machine, अतिरिक्त लेख।
नाभिकीय मेघ-बीजन स्थलिक जनित्र, हवाई जहाज या रॉकेट द्वारा किया जा सकता है
Cloud Seedingकृत्रिम बारिश की व्याख्या करने वाली यह तस्वीर दिखाती है कि कैसे बादलों पर छिड़के गए रसायन जैसे कि सिल्वर आयोडाइड या हिमीकृत कार्बन डाइऑक्साइड, बादल को बारिश की बौछार में बादल देते हैं। ऊपरी-दाएं में तस्वीर बादल पर छिड़के गए रसायनों के फलस्वरूप बादल में होने वाली संक्षेपण की प्रक्रिया को दर्शाती है।
**कृत्रिम बारिश**, **मेघ-बीजन** या **बादल की बुआई** (अंग्रेजी; Cloud seeding क्लाउड सीडिंग) एक प्रकार का मौसम संशोधन है जिसका उद्देश्य हवा में मेघ संघनन या बर्फ के नाभिक के रूप में काम करने वाले पदार्थों को फैलाकर, बादलों के भीतर होने वाली सूक्ष्म प्रक्रियाओं को बदल कर, उनसे गिरने वाले वर्षण की मात्रा या प्रकार को बदलना है। आम तौर पर कृत्रिम बारिश से आशय वर्षा (बारिश या बर्फ) को बढ़ाना है, लेकिन हवाई अड्डों जैसी जगहों पर जहाँ मौसम की स्थिति परिचालन पर प्रतिकूल प्रभाव डाल सकती हैं, वहाँ ओलावृष्टि रोकने और धुंध हटाने में भी व्यापक रूप से कृत्रिम बारिश को अपनाया जाता है। 

प्रकृति में कृत्रिम बारिश, बर्फ के नाभिकों के कारण भी होती है, जिनमें से अधिकांश का मूल जीवाणु होते हैं।

सन्दर्भ
-------

1. ↑  **Sources for image:** Fletcher Boland Archived 2016-03-03 at the Wayback Machine
2. ↑  Christner BC, Morris CE, Foreman CM, Cai R, Sands DC (2008). "Ubiquity of biological ice nucleators in snowfall". *Science*. **319** (5867): 1214. CiteSeerX 10.1.1.395.4918. PMID 18309078. डीओआइ:10.1126/science.1149757. बिबकोड:2008Sci...319.1214C.
कबाबचीनी का पौधा

**कबाबचीनी** नाम से काली मिर्च सदृश सवृंत फल बाजार में मिलते हैं। इनका स्वाद कटु-तिक्त होता है, किंतु चबाने से मनोरम तीक्ष्ण गंध आती है और जीभ शीतल मालूम होती है। इसे कंकोल (ल्ल), सुगंधमरिच, शीतलचीनी और क्यूबेब (Cubeba) भी कहते हैं। यह पाइपरेसिई (Piperaceae) कुल की पाइपर क्यूबेबा (Piper Cubeba) नामक लता का फल है जो जावा, सुमात्रा तथा बोर्नियो में स्वत: पैदा होती है। लंका तथा दक्षिण भारत के कुछ भागों में भी इसे उगाया जाता है।

कबाबचीनी की लता आरोही एवं वर्षानुवर्षी, कांड स्पष्ट तथा मोटी संधियों से युक्त और पत्र चिकने, लंबाग्र, सवृंत और स्पष्ट शिराओंवाले तथा अधिकतर आयताकार होते हैं। पुष्प अवृंत, द्विक्षयक (dioecious) और शूकी (स्पाइक, spike) मंजरी से निकलते हैं। व्यवहार के लिए अपक्व परंतु पूर्ण विकसित फलों को ही तोड़कर सुखाया जाता है। ये गोलाकार, सूखने पर गाढ़े भूरे रंग के किंतु धूलिधूसरित, व्यास के लगभग चार मिलीमीटर और एक बीजवाले होते हैं। फलत्वक्‌ के ऊपर सिलवटों का जाल बना होता है। फल के शीर्ष भाग पर त्रिरश्म्याकार (ट्राइरेडिएट, triradiate) वर्तिकाग्र (स्टिग्मा, stigma) और आधार पर लगभग चार मिलीमीटर लंबी वृंत सदृश बाह्यवृद्धि उपस्थित रहती है।

आयुर्वेदीय चिकित्सा में इसका उपयोग बहुत कम हाता है, परंतु नव्य चिकित्सा पद्धति में इसका बहुत महत्व है। इसे कटु तिक्त, दीपक-पाचक, वृश्य तथा कफ, वात, तृषा एवं मुख की जड़ता और दुर्गंध दूर करनेवाली कहा गया है। श्लेष्मल कलाओं, विशेषत: मूत्र मार्ग, गुदा एवं श्वासमार्ग की श्लेष्मल कलाओं पर इसकी उत्तेजक क्रिया होती है। पुराने सुजाक (पूयमेह), अर्श तथा पुराने कफरोग में उत्तेजक, मूत्रजनक, पूतिहर, वातनाशक, दीपक और कफघ्न गुणों के कारण इसका प्रचुर उपयोग होता है। कबाबचीनी में 5-20 प्रतिशत उड़नेवाला तैल होता है, जिसमें टरपीन (Terpene), सेस्क्वि-टरपीन (Sesqui-Terpene) तथा केडिनीनी (Cadinene) आदि श्रेणी के कई द्रव्यों का मिश्रण होता है।

सन्दर्भ
-------

बाहरी कड़ियाँ
-------------


| * दे
* वा
* सं
जड़ी बूटी एवं मसाले |
| --- |
| जड़ी बूटी | ऑरगेनो • अजमोद • कढ़ी पत्ता • चाइव • तुलसी • तेज पत्ता • नीबू घास • पुदीना • मिर्च • सोआ • स्टेविया •  हरा धनिया • यष्टिमधु • एंजेलिका • तुलसी, थाई • Boldo • बोरेज • कैनबिस (ड्रग) • चेवील • Cicely • Cress • Epazote • Eryngium foetidum (long coriander) • Hoja santa • Houttuynia cordata (*giấp cá*) • Hyssop • Lavender • Lemon balm • Limnophila aromatica (rice paddy herb) • Lovage • Marjoram • Mitsuba • Perilla (*shiso*) • Rosemary • Rue • Sage • Savory • Sorrel • Tarragon • Thyme • Vietnamese coriander (*rau răm*) • वुडरफ •  पिप्पली

---

 |
| मसाले | अजवायन • अदरक • अनारदाना • अमचूर • इमली • इलायची • कपूर • कबाबचीनी • कलौंजी • काला जीरा • काली मिर्च • दक्षिणी मिर्च • केसर • जायफल •जावित्री • जीरा • तिल • दालचीनी • धनिया सूखा • पोस्ता • बड़ी इलायची • बड़ी पीपल • मेथी • वसाबी • वैनिला •  सरसों काली •  सरसों पीली • सोआ के बीज • सोंठ • सौंफ • हल्दी • हींग • लहसुन • लाल मिर्च • लौंग • गरम मसाला • चक्रफूल •
Allspice • Anise • Caraway • Cassia • Cayenne pepper • Celery seed • Fingerroot (*krachai*) • Galangal, greater • Galangal, lesser • Grains of Paradise • Grains of Selim • Horseradish • Juniper berry • Liquorice • Mahlab • Malabathrum (*tejpat*) • Pepper, green • Pepper, pink, Brazilian • Pepper, pink, Peruvian  • सारसापेरिला • Sassafras • Sichuan pepper (*huājiāo*, *sansho*) • Sumac • Tasmanian pepper • Tonka bean • Zedoary |
सदिश कलन में **कुंतल** या **कर्ल** ((Curl) एक सदिश संकारक (ऑपरेटर) है जो किसी त्रिविम सदिश क्षेत्र के अत्यणु घूर्णन का वर्णन करता है। क्षेत्र के प्रत्येक बिन्दु पर कर्ल को एक सदिश राशि द्वारा निरुपित किया जाता है।

त्रिबीमीय सदिश {\displaystyle \mathbf {A} } या {\displaystyle {\vec {\mathrm {A} }}} के कर्ल को भिन्न भिन्न तरीकों से प्रदर्शित किया जाता है, जैसे-

{\displaystyle {\overrightarrow {\operatorname {rot} }}\ {\vec {\mathrm {A} }}} या {\displaystyle {\boldsymbol {\nabla }}\wedge \mathbf {A} } या {\displaystyle {\boldsymbol {\nabla }}\times \mathbf {A} } या {\displaystyle {\vec {\nabla }}\wedge {\vec {\mathrm {A} }}} या {\displaystyle {\vec {\nabla }}\times {\vec {\mathrm {A} }}}

कार्तीय निर्देशांक में
----------------------

किसी सदिश बिन्दु फलन F(x,y,z), का कर्ल निम्नलिखित है-

{\displaystyle \nabla \times F(x,y,z)={\begin{bmatrix}{\frac {\partial F\_{z}}{\partial y}}-{\frac {\partial F\_{y}}{\partial z}}\\\\{\frac {\partial F\_{x}}{\partial z}}-{\frac {\partial F\_{z}}{\partial x}}\\\\{\frac {\partial F\_{y}}{\partial x}}-{\frac {\partial F\_{x}}{\partial y}}\end{bmatrix}}}
इसको निम्नलिखित प्रकार से लिखा जा सकता है-

{\displaystyle \nabla \times {\vec {F}}=\left|{\begin{matrix}{\hat {i}}&{\hat {j}}&{\hat {k}}\\&&\\{\frac {\partial }{\partial x}}&{\frac {\partial }{\partial y}}&{\frac {\partial }{\partial z}}\\&&\\F\_{x}&F\_{y}&F\_{z}\end{matrix}}\right|}

बेलनी निर्देशांक में
--------------------

{\displaystyle \nabla \times {\vec {F}}={\frac {1}{\rho }}\left|{\begin{matrix}{\hat {\rho }}&\rho {\hat {\phi }}&{\hat {z}}\\&&\\{\frac {\partial }{\partial \rho }}&{\frac {\partial }{\partial \phi }}&{\frac {\partial }{\partial z}}\\&&\\F\_{\rho }&\rho F\_{\phi }&F\_{z}\end{matrix}}\right|}

गोलीय निर्देशांक में
--------------------

{\displaystyle \nabla \times {\vec {F}}={\frac {1}{r^{2}sen\theta }}\left|{\begin{matrix}{\hat {r}}&rsen\theta {\hat {\phi }}&r{\hat {\theta }}\\&&\\{\frac {\partial }{\partial r}}&{\frac {\partial }{\partial \phi }}&{\frac {\partial }{\partial \theta }}\\&&\\F\_{r}&rsen\theta F\_{\phi }&rF\_{\theta }\end{matrix}}\right|}
**ऑस्ट्रेलियाई सरकार** , जिसे राष्ट्रमण्डल सरकार के रूप में भी जाना जाता है। ऑस्ट्रेलिया की राष्ट्रीय सरकार है। जो एक संघीय संसदीय संवैधानिक राजतन्त्र है। सरकार की अन्य वेस्टमिंस्टर-शैली प्रणालियों की तरह, ऑस्ट्रेलियाई सरकार तीन शाखाओं से बनी है: कार्यकारी (प्रधान मन्त्री, मन्त्री और सरकारी विभाग), विधायिका (ऑस्ट्रेलिया की संसद), और न्यायपालिका।

विधायी शाखा, संघीय संसद, दो कक्षों से बनी है: प्रतिनिधि सभा (निम्न सदन) और सीनेट (उच्च सदन)। प्रतिनिधि सभा में 151 सदस्य हैं, जिनमें से प्रत्येक लगभग 1,65, 000 लोगों के एक व्यक्तिगत चुनावी जनपदों का प्रतिनिधित्व करता है। सीनेट में 76 सदस्य हैं: छह राज्यों में से प्रत्येक से बारह और ऑस्ट्रेलिया के आन्तरिक क्षेत्रों, ऑस्ट्रेलियाई राजधानी क्षेत्र और उत्तरी क्षेत्र से दो-दो। ऑस्ट्रेलियाई सम्राट, वर्तमान में महारानी एलिजाबेथ द्वितीय का प्रतिनिधित्व गवर्नर-जनरल द्वारा किया जाता है। ऑस्ट्रेलियाई सरकार अपनी कार्यकारी क्षमता में प्रतिनिधि सभा में बहुमत के साथ पार्टी या गठबन्धन द्वारा बनायी जाती है। जिसमें प्रधान मन्त्री संसदीय नेता होते हैं। जिन्हें प्रतिनिधि सभा में अधिकांश सदस्यों का समर्थन प्राप्त होता है। प्रधान मन्त्री को औपचारिक रूप से गवर्नर-जनरल द्वारा भूमिका के लिये नियुक्त किया जाता है।
"'ओंकार भावे"' (26 जुलाई,1924 - 23 जुलाई, 2009), विश्व हिन्दू परिषद के अन्तरराष्ट्रीय उपाध्यक्ष थे।

ओंकार भावे का जन्म उत्तरप्रदेश के आजमगढ़ में 26 जुलाई 1924 को हुआ था। भावे ने प्रयाग विश्वविद्यालय से 1945 में स्नातक की डिग्री ल। बचपन में हीं राष्ट्रीय स्वयंसेवक संघ से जुड़ गये। सन् 1945 में संघ के प्रचारक बनने के साथ हीं घर छोड़ दिया। जीवनदानी प्रचारक बनने के बाद उन्होंने संघ में विभिन्न दायित्वों को पूरा किया। पहले जिला प्रचारक, फिर विभाग प्रचारक और प्रांत प्रचारक रहे। पूर्वी उत्तरप्रदेश के शारीरिक प्रमुख का दायित्व में उन्होंने संभाला। सन् 1995 में वे विहिप के संयुक्त महामंत्री बनाये गये। फिर 2009 में उन्हें विहिप का अंतर्राष्ट्रीय उपाध्यक्ष नियुक्त किया गया।

देश में आपातकाल के दौरान हुए आंदोलनों में उन्होंने बढ़-चढ़कर भाग लिया और रामजन्मभूमि पर मंदिर निर्माण को लेकर हुए संघर्ष में प्रमुखता से हिस्सा लिया। ओंकार भावे की गिनती राष्ट्रीय स्वयंसेवक संघ के वरिष्ठ प्रचारकों में होती थी। वे विहिप के शीर्ष नेताओं में थे।

पिछले कुछ दिनों से छाती में कफ की शिकायत थी। पिछले 27 जून 2009 को उन्हें दिल्ली के राम मनोहर लोहिया अस्पताल में भर्ती कराया गया था। लेकिन इलाज का उनपर असर नहीं हुआ। आखिर में उन्हें कार्यकर्ता विहिप के दिल्ली कार्यालय ले आए, जहां 23 जुलाई को सुबह सवा ग्यारह बजे उन्होंने अंतिम सांस ली। उनका अंतिम संस्कार यमुना किनारे निगम बोध घाट पर हुआ।
85 वर्षीय भावे अविवाहित थे।

ओंकार भावे को श्रद्धाजलि देने संघ परिवार के कई वरिष्ठ नेता पहुंचे। विहिप के अंतर्राष्ट्रीय अध्यक्ष अशोक सिंघल, संघ के पूर्व सरसंघचालक के एस सुदर्शन, विहिप के उपाध्यक्ष गिरिराज किशोर ने उन्हें अपना मार्गदर्शक, सहयोगी और कुशल संगठनकर्ता बताया।
**मंडकोलतुर पतंजली शास्त्री** (४ जनवरी १८८९ – १६ मार्च १९६३) भारत के सर्वोच्च न्यायालय के दूसरे न्यायाधीश थे जो ७ नवम्बर १९५१ से ३ जनवरी १९५४ तक इस पद पर रहे।

**प्रारंभिक जीवन**

वे मद्रास के पचैयप्पा कॉलेज के वरिष्ठ संस्कृत पंडित पंडित कृष्ण शास्त्री के पुत्र थे। उन्होंने बी.ए. में स्नातक किया। 1912 में LL.B लेने से पहले 1910 में मद्रास विश्वविद्यालय से और एक वकील बन गए।

**व्यवसाय**

शास्त्री ने 1914 में मद्रास उच्च न्यायालय में एक वकील के रूप में अपना करियर शुरू किया और कुछ समय के लिए अभ्यास किया, विशेषकर चेट्टियार ग्राहकों के साथ कर कानून में विशेष विशेषज्ञता के रूप में ख्याति प्राप्त की। 1922 में, उन्हें इस क्षेत्र में उनकी क्षमताओं की मान्यता के लिए आयकर आयुक्त के स्थायी सलाहकार नियुक्त किया गया; उन्होंने 15 मार्च 1939 को खंडपीठ में अपने पद तक पहुंचने तक पद संभाला। इस दौरान, उन्होंने सर सिडनी वाड्सवर्थ के साथ मद्रास के कृषक ऋण मुक्ति अधिनियम के पारित होने के बाद जटिल मामलों की उल्लेखनीय रूप से कोशिश की। [२] उन्होंने अपने करीबी दोस्त सर श्रीनिवास वरदाचारी को बदल दिया, जिन्हें भारत के संघीय न्यायालय में नियुक्त किया गया था। [३]

6 दिसंबर 1947 को, मद्रास उच्च न्यायालय में वरिष्ठता में तीसरे स्थान पर, उन्हें संघीय न्यायालय का न्यायाधीश बनाया गया, जो बाद में सर्वोच्च न्यायालय बन गया। चीफ जस्टिस सर हरिलाल कानिया की अप्रत्याशित मौत के बाद, 6 नवंबर 1951 को, शास्त्री को सबसे वरिष्ठ सहयोगी न्यायमूर्ति के रूप में नियुक्त किया गया। शास्त्री 4 जनवरी 1954 को सेवानिवृत्ति की आयु तक पहुंचने तक इस पद पर रहे।

सन्दर्भ
-------

1. ↑  M. Patanjali Sastri Archived 2015-09-24 at the Wayback Machine, भारत का सर्वोच्य न्यायालय

|
|  |
| पूर्वाधिकारीएच जे कनिया | **भारत के मुख्य न्यायाधीश**१६ नवम्बर १९५१–३ जनवरी १९५४ | उत्तराधिकारीमेहरचंद महाजन |

| * दे
* वा
* सं
भारत भारत के मुख्य न्यायाधीश |
| --- |
| 
* एच॰जे॰ कनिया
* एम॰पी॰ शास्त्री
* मेहरचंद महाजन
* बी॰के॰ मुखरीजा
* एस॰आर॰ दास
* बी॰पी॰ सिन्हा
* ए॰के॰ सरकार
* के॰एन॰ वान्चू
* एम॰ हिदायतुल्ला
* जे॰सी॰ शाह
* एस॰एम॰ सिकरी
* एन॰एन॰ रे
* मिर्जा हमीदुल्ला बेग
* वाई॰वी॰ चंद्रचूड़
* पी॰एन॰ भगवती
* आर॰एस॰ पाठक
* ई॰एस॰ वेंकटरमैय्या
* एस मुखर्जी
* रंगनाथ मिश्र
* के॰एन॰ सिंह
* एम॰एच॰ कनिया
* एल॰एम॰ शर्मा
* एम॰एन॰ वेंकटचेलैय्या
* ए॰एम॰ अहमदी
* जे॰एस॰ वर्मा
* एम॰एम॰ पुंछी
* ए॰एस॰ आनंद
* एस॰पी॰ भरुचा
* बी॰एन॰ कृपाल
* जी॰बी॰ पटनायक
* वी॰एन॰ खरे
* राजेन्द्र बाबू
* आर॰सी॰ लहोटी
* वाई॰के॰ सभरवाल
* के॰जी॰ बालकृष्णन
* एस॰एच॰ कापड़िया
* अल्तमास कबीर
* पी॰ सतशिवम
* राजेन्द्र मल लोढ़ा
* एच॰एल॰ दत्तु
* टी॰एस॰ ठाकुर
* जे॰एस॰ खेहर
* दीपक मिश्रा
* रंजन गोगोई
* शरद अरविंद बोबडे
* एन वी रमना

 |
कार्टून वाच के प्रथम अंक का आवरण
मात्र हिन्दी कार्टून मासिक पत्रिका है। इसका प्रकाशन ५ दिसम्बर १९९६ को रायपुर, छत्तीसगढ़ से प्रारम्भ हुआ। युवा कार्टूनिस्ट त्र्यम्बक शर्मा ने इस पत्रिका की नींव रखी।  

**कार्टून वाच** ने शंकर्स वीकली के बंद होने के बाद उपजे शून्य को समाप्त किया और आज यह पत्रिका सम्पूर्ण भारत के कार्टूनिस्टों का मुख-पत्र बन गई है। यह पत्रिका गुम हो चुके कार्टूनिस्टों को चर्चा में लाने के साथ-साथ नए कार्टूनिस्टों को भी मंच प्रदान करती है। **कार्टून वाच** द्बारा गत वर्ष (२००८) में लन्दन के नेहरु सेंटर में दो सप्ताह की कार्टून प्रदर्शनी आयोजित की थी जिसे काफी सराहा गया।

लाइफटाइम अचीवमेंट अवार्ड
------------------------

**कार्टून वाच** प्रतिवर्ष देश के एक प्रसिद्ध कार्टूनिस्ट को 'लाइफटाइम अचीवमेंट अवार्ड' प्रदान करती है। अब तक यह पुरस्कार आर के लक्ष्मण (२००३), सुधीर तैलंग (२००४), आबिद सुरती (२००५), प्राण (२००६), राजेंद्र धोड़पकर (२००७), एच एम् सूदन, (२००८) सुरेश सावंत (२००९), श्याम जगोता (२०१०), अजित नैनन, काक, हुसैन जमीन, बी.वी.पांडुरंगराव और जगजीत सिंह राणा (२०११) को दिया जा चुका है। यह पुरस्कार कार्टून वाच द्बारा आयोजित कार्टून उत्सव कार्यक्रम के दौरान प्रदान किया जाता है। **कार्टून वाच** प्रतिवर्ष नए कार्टूनिस्टों को मौका देने और नई प्रतिभा को तलाशने के लीये अखिलभारतीय और राज्य स्तरीय प्रतियोगिताएं भी आयोजित करती है। इस पत्रिका के प्रारंभ से कार्टूनिस्ट आबिद सुरती, बी एल वाही, वी वी पान्डूरन्गा राव, धनेश दिवाकर जुड़े रहे हैं। वर्त्तमान में इसमें कीर्तिश भट्ट, राजेश दुबे, पंकज गोस्वामी, प्रभाकर झलके, निर्मिश ठाकुर, एम् के शीरी, बी हरी, गोपाल कृष्ण, विन्स, सुरेश सावंत, देवांशु वत्स, अभिषेक तिवारी, इस्माइल लहरी, श्याम जगोता, चंद्रशेखर हाडा सहित भारत के सभी प्रदेशों के कार्टूनिस्टों के कार्टून होते हैं।

**कार्टून वाच** को लिम्का बुक ऑफ वर्ल्ड रेकार्ड्स में शामिल किया गया है। यह देश की एक मात्र मासिक कार्टून पत्रिका है जो हिंदी और अँग्रेजी दोनो भाषाओं में प्रकाशित होती है।

सन्दर्भ
-------

1. ↑  "Only bilingual cartoon monthly" (अंग्रेज़ी में). लिम्का बुक ऑफ वर्ल्ड रेकार्ड्स. मूल (एएसपी) से 22 मार्च 2012 को पुरालेखित. अभिगमन तिथि १७ मार्च २०१२. `|access-date=` में तिथि प्राचल का मान जाँचें (मदद)

कार्टूनिस्ट धनेश दिवाकर
कॉकस क्षेत्र में कार्तवेली भाषाओँ का फैलाव
**कार्तवेली भाषाएँ** (जोर्जियाई: ქართველური ენები, अंग्रेज़ी: Kartvelian languages) या **दक्षिण कॉकसी भाषाएँ** (South Caucasian) कॉकस क्षेत्र में मुख्य रूप से जोर्जिया में बोली जानी वाली भाषाओँ का एक समूह है। जोर्जिया के आलावा इन्हें रूस, संयुक्त राज्य अमेरिका, यूरोप, इस्राइल और पूर्वोत्तरी तुर्की में भी जहाँ-तहाँ बोला जाता है। दुनिया भर में इन्हें बोलने वालों की संख्या क़रीब ५२ लाख अनुमानित की गई है। इन भाषाओँ का विश्व की अन्य भाषाओँ से कोई सम्बन्ध ज्ञात नहीं है। जोर्जियाई भाषा सबसे अधिक बोले जानी वाली कार्तवेली भाषा है और इसे जोर्जिया की राष्ट्रभाषा होने का गौरव प्राप्त है। विश्व की सबसे पुरानी कार्तवेली लिखाई सन् ४४० ईसवी में बेथलहम शहर के जोर्जियाई ईसाई मठ में लगे एक शिलालेख पर मिलती है।

इन्हें भी देखें
---------------

* कॉकस
* जॉर्जिया

सन्दर्भ
-------

1. ↑  "Languages of Israel". मूल से 3 फ़रवरी 2013 को पुरालेखित. अभिगमन तिथि 14 मई 2012.
2. ↑  "Ethnologue entry about the Kartvelian language family". मूल से 2 फ़रवरी 2013 को पुरालेखित. अभिगमन तिथि 14 मई 2012.
3. ↑  Dalby (2002), p. 38
4. ↑  Lang (1966), p. 154
5. ↑  Ruhlen (1987), p. 72
**एमएसटीसी लिमिटेड** (MSTC Limited) भारत सरकार के इस्पात मंत्रालय के अधीन 'मिनि रत्न' श्रेणी का सर्वजनिक क्षेत्र का उपक्रम है। इसकी स्थापना ९ सितम्बर १९६४ को लौह कबाड़ (स्क्रैप) के निर्यात को नियंत्रित करने के उद्देश्य से की गयी थी। सन् १९७४ में यह स्टील अथारिटी ऑफ इण्डिया की सहायक ईकाई बना दी गयी और पुनः सन् १९८२ में इसे सेल से अलग कर दिया गया। सन् १९९२ तक भारत में लौह स्क्रैप का आयात इसके माध्यम से ही किया जाता था।

एम.एस.टी.सी. इस्पात मंत्रालय के अधीन भारत सरकार की यह कंपनी 30 वर्षों से ज्यादा समय से घरेलु और अंतराष्ट्रीय व्यापारिक गतिविधियों में लिप्त है। 1992 तक भारत में कार्बन स्टील मेल्टिंग स्क्रेप और स्पौंज आयरन/हौट ब्रिक्वेटेड आयरन और री-रोल्लेबल स्क्रेप के आयात की कैनलाइजिंग एजेंसी थी। पुराने जहाजों को तोड़ने की भी कैनलाइजिंग एजेंसी यह कंपनी थी।

एम.एस.टी.सी. के कैनलाइजेशन के बाद इसका कार्यकलाप चुनौतीपूर्ण और विविधतापूर्ण हो प्रतियोगीतामूलक परिदृश्य में भी एम.एस.टी.सी. ने सफलतापूर्वक अपनी प्रतियोगी धार और वित्तीय प्रदर्शन को बनाए रखा है।

लौह अयस्क वाले वस्तुओं के अंतराष्ट्रीय व्यापार में इसने विशेषता हासिल की है और कई मिलियन टन फेरस मेल्टिंग स्क्रेप, पुराने जहाजों के टुकड़े, स्पौंज आयरन हौट ब्रिकवेटेड आयरन, री-रोल्लेबल स्क्रेप आदि का आयात किया है। इसने हजारों टन फेरस स्क्रेप, जूट उत्पादन आदि का आयाद भी किया है। यह कंपनी घरेलू बाजार में लौह औयस्क और एकीकृत इस्पात संयंत्रों, कोयला और यातायात क्षेत्र, सुरक्षा और दूसरे सरकारी विभाग/निजी क्षेत्र के संगठनों के विविध स्क्रेप का विपणन भी करती है। कंपनी का "पेड-अप कैपिटल" 22.0 मिलियन रुपया हैं। कंपनी के दो मुख्य कार्यगत अनुमंडल हैं।

अंतराष्ट्रीय विपणन
------------------

यह अनुमंडल वृहद स्तर पर कार्बन स्टील मेल्टिंग स्क्रेप के आयात और निर्यात का काम करता है और अब कोयला/कोक समेत पेट्रोलिय उत्पात, एस.के.ओ. आदि गैर-पारंपरिक वस्तुओं का आयात बढ़ा रहा है।

घरेलू विपणन
-----------

यह अनुमंडल मुख्य तौर पर लौह अयस्क और विविध स्क्रेप के विक्रय और इस्पात संयंत्रों के गाद (एराइजिंग्स) समेत 250 से अधिक सरकारी क्षेत्र के उपक्रमों और विभागों के स्क्रेप और उपयोग किए गए भंडार, अस्वीकृत, कूड़ा-कर्कट आदि और बचत सामक्रियों के विक्रय के लिए जिम्मेदार है।

निगम का एक "प्रबंधन सेवाएं" अनुमंडल भी है जो बाजार का अध्ययन कर कार्यगत अनुंजलों को नियमित सूचनाएं उपलब्ध कराता है। यह अनुमंडल नए व्यापार और नीतिगत गठबंधनों के लिए भी काम करता है। कंपनी का पंजीकृत और निगमित कार्यालय कलकत्ता में है और कलकत्ता, दिल्ली, चेन्नई एवं मुंबई में इसके चार क्षेत्रीय कार्यालय स्थित हैं। इनके अलावा बंगलोर, विशाखापत्तनम, बड़ोदरा (बड़ौदा), राउरकेला में शाखा कार्यालय और कई साइट कार्यालय हैं।

बाहरी कड़ियाँ
-------------

* एमएसटीसी लिमिटेड का जालघर (AkrutiDynamicYogini फॉण्ट में)
**क्लेरमाँ फ़ेराँ** (Clermont-Ferrand) केंद्रीय फ्रांस में पेरिस से दक्षिण-दक्षिण-पूर्व में २१० मील दूर पुई-डि-डोम क्षेत्र का प्रसिद्ध नगर। जूलियस सीजर के समय में यह नगर अस्तित्व में था। यहाँ १२वीं शताब्दी का बना नॉटरडेम रोमन गिरजाघर तथा १५वीं शताब्दी का बना विशाल गोथिक गिरजाघर दर्शनीय हैं। यहाँ विश्वविद्यालय, पुरातत्व संग्रहालय और वेधशाला हैं। इससे दो मील पश्चिम पहाड़ियों में स्पा ऑव रोयाट (Spa of Royat) प्रसिद्ध स्थान हैं, जहाँ ब्ले पैस्कल (Blaise Pascal) का जन्म हुआ था। यहाँ टायर, ट्यूब और रबर के अन्य सामानों, कपड़े, धातु, खनन के यंत्रों, साइकिल और रेडियो आदि बनाने के कारखाने हैं। उत्तम चाकलेट, संरक्षित फल और खाद्य सामग्री का उत्पादन होता हैं। सुप्त ज्वालामुखी पर्वत मांट्स डोम की तलहटी में बसा होने के कारण यहाँ के प्राकृतिक और रम्य वातावरण में देशी और विदेशी पर्यटक सदा आते रहते हैं।

बाहरी कड़ियाँ
-------------

* (French में) Official Parc Naturel des Volcans d'Auvergne homepage
* (French में) Official Parc Naturel Regional Livradois-Forez homepage
* (French में) Official Clermont-Ferrand town homepage
* (French में) Official Clermont-Ferrand tourism services webpage
* (French में) Clermont-Ferrand film festival
* (French में) Unofficial Clermont-Ferrand website
* Joan of Arc's Letter to Clermont-Ferrand - Translation by Allen Williamson of an entry concerning Joan of Arc's letter to this city on 7 नवम्बर 1429.
निर्देशांक: 26°43′28″N 72°21′05″E﻿ / ﻿26.724444°N 72.351389°E﻿ / 26.724444; 72.351389
**कनोडिया पूरोहितान** राजस्थान के जोधपुर जिले में स्थित सेखाला तहसील व पंचायत समिति सेखाला का एक गाँव है। यह जोधपुर से लगभग 120 किलोमीटर दूर है। तथा यह जोधपूर जैसलमेर राष्ट्रीय राजमार्ग व मेगा हाइवे के 3 किलोमीटर उत्तर पूर्व की ओर स्थित है। इस गांव में कई मंदिर हैं। दादोसा रतन सिंह जी का मंदिर, व कुलदेवी बिशहत्थ माता मंदिर गाला माजीसा का मंदिर मुख्यत है लोड़ता,ठाडिया,देचू,खिंयासरिया लावरण इत्यादि इनके पड़ौसी गाँव है। गांव में तीन वास है। गांव में कई सरकारी व निजी विद्यालय है। इनमें राजकीय उच्च माध्यमिक विद्यालय मुख्य है। गाँव का पिन कोड 342314 तथा मुख्य कार्यालय देचू में  कनोडिया पुरोहितान कार्तिक शुक्ल पूर्णिमा विक्रम संवत 1442 के दिन मेरे ही पूर्वज श्री धरायत जी ने बसाया था धरायत के पिता जी दो भाई थे बिजड़ जी और बायड़ जी बायड़ जी के आज भी चार सेवडो के गाँव है सांकड़िया कोलू बामटसर खाखुसर और दूसरे भाई बिजड़ जी के दो पुत्र थे बड़े हीरपाल जी छोटे धरायत जी धरायत जी के बसाया हुआ कनोडिया है और हीरपाल जी के करीब 100 गाँव जो भी सेवडो के गाँव है वह हीरपाल जी के है हीरपाल जी के पुत्र सादे जी ने बड़ली गाँव बसाया हुआ है। द्वारा पन्ने सिंह पुत्र तेज सिंह जी (तन सिंह)

सन्दर्भ
-------

1. ↑  "संग्रहीत प्रति". मूल से 5 मार्च 2016 को पुरालेखित. अभिगमन तिथि 7 मई 2015.
क्लेरियन होटेल, लिमरिक- एक अदभुद पर्यटक स्थल। 
**क्लेरियन होटेल, लिमरिक** इस शहर के स्टीमबोट क़्वे क्षेत्र में शॅनन नदी के किनारे बसा एक १७ मंज़िला होटेल है। यह क्लेरियन होटेल समूह के क्लेरियन ब्रांड का एक अंग है। इसे २००२ में €२० मिलियन की लागत से बनाया गया थ। विख्यात रग्बी स्टेडियम थमोंड पार्क के निकट बसा होने के कारण सभी टीम्स जो इस स्टेडियम में मन्सटर लीग के दौरान खेलती हैं, इसी होटेल में ठहरना पसंद करती हैं। एक प्रकार से क्लेरियन होटेल लिमरिक मन्सटर रग्बी के घर जैसा है।

क्लेरियन होटेल
--------------

क्लेरियन होटेल लिमरिक एक चार-सितारा होटेल  है एवं वर्तमान में यह आइयर्लॅंड का सबसे उँचा होटेल है। १८७ फीट के उँचाई के साथ यह रिवरपाइंट के बाद लिमरिक शहर की दूसरी और आइयर्लॅंड की १३वीं सबसे उँची इमारत है। इस होटेल में नदी के ओर बसे १५८ वातानुकूलित कमरे, ३ सूयीट ओर १ पेंटहाउस है। होटेल की सबसे उँची मंज़िल पर बने पेंटहाउस से पूरे शहर का विहंगम दृश्य देखने को मिलता है। इसके रेस्तराँ का नाम सिनेरगई है। वाहन खड़े करें की सुविधा सड़क के दूसरी तरफ अतिरिक्त भुगतान के साथ उपलब्ध है।

क्लेरियन होटेल के सभी क्मरों में ३२इंच का टीवी, असीमित १०० एमबीपीएश की स्पीड वाली मुफ़्त वाई फ़ाई सुविधा और २४ घंटे उपल्बध खानपान सेवा होती है। मई २०१५ से ही क्लेरियन होटेल एक धुम्रपान रहित होटेल बन गया है और इसके सभी बेडरूम धुम्रपान रहित हैं।

इस होटेल में स्थित सिनर्गी रेस्टोरेंट लिमरिक के सबसे अच्छे रेस्तरां में से एक माना जाता और यहाँ रोमांचक जायके के साथ ताजा, स्थानीय, मौसमी उत्पादन वाले व्यंजन उपलब्ध होते हैं जो कि अपने विशिष्ट स्वाद के लिए जाने जाते हैं।

कूडोस बार में एक आरामदेह वातावरण के साथ एशियन खानपान और चुने हुए युरोपियन व्यंजनों का भी मज़ा लिया जा सकता है। यहाँ दुनिया भर के प्रसिद्ध शराब और बियर ब्रॅंड्स भी उपलब्ध होते हैं। होटेल में ठहरने वाले अतिथि कई तरह की अन्य सुविधेयों का भी लाभ उठा सकते हैं। जैसे की सभी अतिथियों के लिए सेवेन्थ हेवेन डे स्पा (जो की होटेल से १० मिनिट की दूरी पर है) में १०% की छूट उपलब्ध है। होटेल के सामने ही स्थित बेल्लीशसीमो हेर एंड ब्यूटी भी १०% की छूट देता है।

स्थान महत्व
-----------

यह होटेल जेम्स केसी वॉक के सामने स्टीमबोट क़्वे पर स्थित है। शॅनन हवाई अड्डे से १५ मिनट के दूरी पर बसा यह होटेल लिमरिक शहर के ठीक मध्य में अवस्थित है। शहर के तीन प्रमुख ऐतिहासिक स्थल - किंग जॉन'स कॅसल, हंट म्यूज़ीयम और बूनरत्ती कॅसल एवम् फोक पार्क इस होटेल के इर्द गिर्द ही स्थित हैं।

सन्दर्भ
-------

1. ↑  "क्लेरियन होटेल लिमरिक मन्सटर रग्बी". क्लेरियन होटेल लिमरिक. २०११ -०२-२१. मूल से 8 जुलाई 2011 को पुरालेखित. अभिगमन तिथि २०१५-१२-२४. `|date=` में तिथि प्राचल का मान जाँचें (मदद)
2. ↑  "क्लेरियन होटेल लिमरिक ऑफिसियल वेबसाइट". क्लेरियन होटेल लिमरिक. २०१० -०६-१७. मूल से 23 दिसंबर 2015 को पुरालेखित. अभिगमन तिथि २०१५-१२-२४. `|date=` में तिथि प्राचल का मान जाँचें (मदद)
3. ↑  "क्लेरियन होटेल रूम्स". क्लिरट्रिप.कॉम. मूल से 7 जनवरी 2016 को पुरालेखित. अभिगमन तिथि २०१५-१२-२४.
4. ↑  "लिस्ट ऑफ़ टॉलेस्ट स्ट्रक्चर्स इन आयरलैंड". मूल से 1 जनवरी 2016 को पुरालेखित. अभिगमन तिथि २०१५-१२-२४.
एयर मार्शल , एक तीन सितारा हवाई अधिकारी रैंक है जो रॉयल एयर फोर्स प्रारम्भ की गयी थी और इसे अभी भी इस्तेमाल किया जा रहा है। इस रैंक का उपयोग कई देशों की वायु सेनाओं द्वारा भी किया जाता है, जिनके पास राष्ट्रमंडल एवं ब्रिटिश प्रभाव है। 

वायु मार्शल एक तीन सितारा रैंक है और इसकी नाटो रैंकिंग कोड ऑफ़ -8 है, जो रॉयल नेवी में वाइस एडमिरल के बराबर या ब्रिटिश सेना या रॉयल मरीन में लेफ्टिनेंट जनरल है। अन्य नाटो बलों में, जैसे कि संयुक्त राज्य अमेरिका सशस्त्र सेना और कनाडाई सशस्त्र बलों , समकक्ष तीन सितारा पद लेफ्टिनेंट जनरल है ।

एयर मार्शल का रैंक वायु वाइस मार्शल के रैंक से वरिष्ठ होता है और एयर चीफ मार्शल के रैंक के अधीन होता है।

एयर मार्शल रैंक के अधिकारी आमतौर पर बहुत वरिष्ठ नियुक्तियों जैसे वायु सेना के कमांडर-इन-चीफ या बड़े वायु सेना के गठन की भूमिका निभाते हैं। वायु मुख्य मार्शल और वायु वाइस मार्शल के रैंकों में अधिकारियों को सामान्य तौर पर हवाई मार्शल के रूप में संदर्भित किया जाता है। कभी-कभी, मार्शल रैंक के वायु सेना के अधिकारियों को हवाई मार्शल माना जाता है।

* A Royal Thai Air Force air marshal's rank insigniaA Royal Thai Air Force air marshal's rank insignia
* A Hellenic Air Force air marshal's rank insigniaA Hellenic Air Force air marshal's rank insignia
* An Indian Air Force air marshal's shoulder patchAn Indian Air Force air marshal's shoulder patch
* A PAF air marshal's shoulder patch.A PAF air marshal's shoulder patch.

संदर्भ
------

1. ↑  "GROWTH". *IAF*. अभिगमन तिथि 12 मई 2021.
भारत का **कैंटीन भण्डार विभाग** (Canteen Stores Department /**CSD**) भारत सरकार के रक्षा मंत्रालय के अन्तर्गत भारत सरकार का उपक्रम है। इसके भण्डार सभी प्रमुख सैनिक अड्डों पर स्थित हैं और सैन्य बलों द्वारा ही चलाये जाते हैं। देश मे अलग अलग मिलिट्री स्टेशन पर CSD डिपो है जहाँ से URC (यूनिट रन कैंटीन) में समान की सप्लाई की जाती है। CSD कैंटीन में मुख्य रूप से ग्रोसरी आइटम्स, किचन आइटम, इलेक्ट्रॉनिक्स, शराब तथा ऑटोमोबाइल उपलब्ध रहते है।
कैंटीन में यह सब आइटम काफी सस्ते दाम में में मिलते है क्योंकि भारत सरकार डिफेंस पर्सन के लिए इन आइटम पर टैक्स में छूट देती है। CSD कैंटीन से शॉपिंग करने के लिए सेना के जवानों, JCO तथा अधिकारियों को स्मार्ट कार्ड जारी किए जाते है।
इन स्मार्ट कार्ड का इस्तेमाल करके सेना के जवान तथा अधिकारी किसी भी CSD कैंटीन से सामान खरीद सकते है। पूरे भारत मे कुल 35 CSD डिपो है जिसमे सबसे अधिक CSD डिपो उत्तर प्रदेश तथा जम्मू कश्मीर में है दोनो राज्यो में 4-4 कैंटीन स्टोर डिपो है।

**CSD कैंटीन के स्मार्ट कार्ड के प्रकार**
CSD कैंटीन में सेना के जवानों को दो प्रकार के स्मार्ट कार्ड मिलते है 
1. ग्रोसरी कार्ड
2. लिकर कार्ड
ग्रोसरी कार्ड से डिफेंस पर्सन ग्रोसरी का सामान, इलेक्ट्रॉनिक्स आइटम्स खरीद सकते है। जवानों के लिए ग्रोसरी कार्ड की लिमिट 5500 रुपये प्रति महीना है जबकि JCO प्रति महीना 7500 रुपये तक का सामान ग्रोसरी कार्ड का इस्तेमाल करके खरीद सकते है। इसी प्रकार लिकर कार्ड का इस्तेमाल करके शराब खरीदी जा सकती है। लिकर कार्ड का इस्तेमाल करके 2500 रुपये तक की ग्रोसरी खरीदी जा सकती है।
डिफेंस पर्सन अपने डिपेंडेंट के लिए भी अलग ग्रोसरी कार्ड बनवा सकते है जिसका इस्तेमाल करके डिपेंडेंट भी CSD कैंटीन की सुविधाओ का फायदा उठा सकते है। डिपेंडेंट के लिए ग्रोसरी कार्ड बनवाने से ग्रोसरी कार्ड की लिमिट भी दो हिस्सों में बाट दी जाती है।

**राज्य अनुसार कैंटीन स्टोर डिपार्टमेंट डिपो का विवरण**

सन्दर्भ
-------

1. ↑  [*मृत कड़ियाँ*]

बाहरी कड़ियाँ
-------------

* **कैंटीन भण्डार विभाग** का जालघर
* मुनाफा कमाने में रिलायंस रिटेल, फ्यूचर ग्रुप से आगे हैं डिफेंस कैंटीन
* **लेटेस्ट CSD कैंटीन कार प्राइस 2018**
कुवैत क्रिकेट के खेल के लिए सरकारी शासी निकाय है क्रिकेट कुवैत में। यह अंतर्राष्ट्रीय क्रिकेट परिषद का एक सहयोगी सदस्य है, और एशियाई क्रिकेट परिषद का एक पूर्ण सदस्य और कुवैत ओलंपिक समिति से संबद्ध है। एसोसिएशन की स्थापना 1996 में हुई थी।

कुवैत में क्रिकेट का इतिहास
---------------------------

क्रिकेट पहले मगवा में तेल कंपनी के कर्मचारियों और अनुबंधित कंपनियों के बीच खेला जाता था। मैगवा क्रिकेट क्लब का गठन कुवैत ऑयल कंपनी के वरिष्ठ कर्मचारियों द्वारा किया गया। एक संक्षिप्त अवधि के लिए जिसे कुवैत क्रिकेट क्लब के रूप में जाना जाता है।एलेक कॉट्टर कप्तान के रूप में डबल करने वाले पहले राष्ट्रपति थे। लगभग इस समय, दो अन्य क्लब, द यूनिटी और नखलिस्तान क्रिकेट क्लब, कुवैत ऑयल कंपनी के कनिष्ठ कर्मचारियों से मिलकर बने थे। अहमदी टाउनशिप को विम्पी और मदरवेल ब्रिज कंपनियों द्वारा बनाया गया था। क्रिकेट पागल अधिकारियों ने एक पिच बनाई और हुबारा क्लब 'ओवल' में चला गया। विम्पी ट्रॉफी का उद्घाटन हबारा और ठेकेदारों के बीच मैच के रूप में किया गया। कुवैत में क्रिकेट के लिए यह पहली ट्रॉफी थी। इसे बाद में विम्पी लीग में बदल दिया गया जिसमें अहमदी के बाहर की टीमें शामिल थीं। मंडप के रूप में एक टैच-बोर्ड झोपड़ी के निर्माण के साथ, अहमदी कुवैत में क्रिकेट का घर बन गया। 1962: कुवैत ऑयल कंपनी ने वर्तमान पैवेलियन का निर्माण किया और कुछ ही समय बाद दृष्टि स्क्रीन और स्कोर बोर्ड बनाए गए। प्रबंध निदेशक एचएल स्कॉट ने एकदम नए मंडप को खुला घोषित किया।रोल्स रॉयस द्वारा दान किया गया नेपियर बाउल हुबारा वांडरर्स और हुबारा नोमैड्स के बीच मैच के लिए था। बिल एक्टन (1961) एक सीजन में 100 विकेट लेने वाले पहले खिलाड़ी थे।2000: 2001: \* लंका लायंस के गगीरा पेरुसिंघे ने ए न्यू वर्ल्ड रिकॉर्ड की स्थापना की जिसमें फेडएक्स क्रिकेट क्लब के सभी 9 बल्लेबाजों को 'स्टम्प्ड' कर विकेट के पीछे 9 आउट होने का दावा किया गया था। 2003: हबारा ओवल और कुवैत एंटरटेनमेंट सिटी के मैदान में दो TURF पिचों को बिछाकर UAE के बाद कुवैत पहली बार बना और आउटफील्ड को घास में बदल दिया। 2006: एकता ओवल मैदान घास में परिवर्तित हो गया और नए उचित टर्फ पिच का निर्माण किया।1971: केन वाड्सवर्थ, नील हॉक, बॉब क्यूनिस सहित अन्य लोगों के साथ नॉर्मन गिफोर्ड की एकादश।1977: एयर इंडिया इलेवन ने मोहिंदर अमरनाथ, सुधींदर अमरनाथ के साथ कुवैत का दौरा किया 1979: यूनुस अहमद इलेवन ने इमरान खान, जहीर अब्बास, आसिफ इकबाल, सरफराज नवाज, सईद अहमद, यूनिस अहमद, वसीम बारी, चंदर शिकर और फारसाना के साथ कुवैत का दौरा किया। 1980: कुवैत वांडरर्स ने इंग्लैंड का दौरा किया और ऑस्ट्रेलिया, इंग्लैंड, केन्या और हॉलैंड के खिलाफ प्रतियोगिता में रोथमैन कप जीता। 1984: हबीब बैंक की टीम ने जावेद मियांदाद, मोहसिन खान, सलीम मलिक और अब्दुल कादिर के साथ कुवैत का दौरा किया।

सन्दर्भ
=======

1. ↑  "Kuwait, UAE, Saudi register wins on opening day of ICC World Twenty20 Asia Qualifier 'A'". *International Cricket Council*. मूल से 21 अप्रैल 2018 को पुरालेखित. अभिगमन तिथि 21 April 2018.
2. ↑  "Kuwaiti national team makes its debut - domestic season kicks off (5 Dec 1999)". मूल से 12 जनवरी 2017 को पुरालेखित. अभिगमन तिथि 2016-08-22.
जयप्रकाश जी, लोहिया, और बेनीपुरी पटना में किसानों की एक रैली में (सन १९३६)
१९४३ में कांग्रेस सोसलिस्ट पार्टी से बरामद एक देशी बम
**कांग्रेस समाजवादी दल** (Congress Socialist Party (CSP)) भारत का एक राजनैतिक दल था जिसकी स्थापना 1934 में हुई थी। कांग्रेस में समाजवादी विचारधारा के सर्वप्रमुख प्रेरणा प्रतीक **जवाहरलाल नेहरू तथा सुभाषचंद्र** बोस थे।जयप्रकाश नारायण, फूलनप्रसाद वर्मा एवं कुछ अन्य लोगों ने मिलकर **जुलाई 1931 में बिहार में समाजवादी पार्टी** की स्थापना की। 1933 में पंजाब में एक **समाजवादी पार्टी** का गठन किया गया था। सपा के सभी सदस्य मानते थे कि **कांग्रेस राष्ट्रीय संघर्ष का नेतृत्व करनेवाली आधारभूत संस्था** है।जयप्रकाश नारायण ने **"समाजवाद ही क्यों?**" तथा आचार्य नरेंद्र देव ने **"समाजवादी एवं राष्ट्रीय आंदोलन**" जैसी पुस्तकों की रचना की। कांग्रेस समाजवादी पार्टी ने **एक पंद्रह सूत्रीय कार्यक्रम** के अंतर्गत देश की आर्थिक विकास की प्रक्रिया राज्य द्वारा नियोजित एवं नियंत्रित करने की घोषणा की। 

भारतीय समाजवादी नेता प्रथम महायुद्ध के बाद से ही समाजवाद का प्रचार कर रहे थे। परन्तु सविनय अवज्ञा आंदोलन (1930-33) की असफलता और सन् 1929 के आर्थिक संकट के समय पूँजीवादी देशों की दुर्गति तथा इन देशों में फासिज्म की विजय और दूसरी ओर सोवियत संघ की आर्थिक संकट से मुक्ति तथा उसकी सफलता, इन सब कारणों से अनेक राष्ट्रभक्त समाजवाद की ओर आकर्षित हुए। इनमें जयप्रकाश नारायण, आचार्य नरेंद्रदेव, मीनू मसानी, डॉ॰ राममनोहर लोहिया, कमलादेवी चट्टोपाध्याय, यूसुफ मेहर अली, अच्युत पटवर्धन और अशोक मेहता उल्लेखनीय हैं। इनका उद्देश्य भारतीय राष्ट्रीय कांग्रेस के मंच द्वारा समाजवादी ढंग से स्वराज्य प्राप्ति और उसके बाद समाजवाद की स्थापना था।समाजवादी गांधीजी की समझौतावादी नीति के विरोधी थे।गांधीजी घोर अहिंसावादी थे, जबकि समाजवादी आवश्यकतानुसार सशस्त्र आंदोलन के पक्षधर थे। 

भारत को स्वतंत्रता मिलने के बाद कांग्रेस राष्ट्रीय शक्तियों का संयुक्त मोर्चा न रहकर एक राजनीतिक दल बन गई, अतः अन्य स्वायत्त और संगठित दलों को कांग्रेस से निकलना पड़ा। इनमें कांग्रेस समाजवादी दल भी था। उसने कांग्रेस शब्द को अपने नाम से हटा दिया। बाद में आचार्य कृपलानी द्वारा संगठित कृषक मजदूर प्रजापार्टी इसमें मिल गई और इसका नाम प्रजा सोशलिस्ट पार्टी हो गया, परन्तु डाक्टर राममनोहर लोहिया के नेतृत्व में समाजवादी दल का एक अंग इससे अलग हो गया और उसने एक समाजवादी पार्टी बना ली। इस समय प्रजा सोशलिस्ट और सोशलिस्ट पार्टी ने मिलकर संयुक्त सोशलिस्ट पार्टी बनाई। किन्तु संयुक्त सोशलिस्ट पार्टी के वाराणसी अधिवेशन (1965) में प्रजा सोशलिस्ट पार्टी ने अलग होकर पुनः अपना स्वतंत्र अस्तित्व कायम कर लिया। उसी समय अशोक मेहता के नेतृत्व में कुछ प्रजा सोशलिस्ट कार्यकर्ता कांग्रेस में शमिल हो गए हैं। द्वितीय महायुद्ध के बाद वह समाजवादी विचारधारा सोवियत तानाशाही का विरोध करती है तथा अपने को पाश्चात्य देशों के लोकतंत्रात्मक और विकासवादी समाजवाद के निकट पाती है।

इन्हें भी देखें
---------------

* भारत में समाजवाद
* भारत छोड़ो आन्दोलन, जिसमें कांग्रेस समाजवादी दल के नेताओं की महती भूमिका रही थी।
* रामवृक्ष बेनीपुरी
* जयप्रकाश नारायण
* राममनोहर लोहिया
* आचार्य नरेन्द्र देव
* कांग्रेस और समाजवादी विचारधारा
खुसरो प्रथम को चतुरंग का खेल प्रदर्शित करते हुए भारतीय दूत 
**खेल का इतिहास** मानव के अतीत जितना पुराना है। सदा से खेल, संस्कृति के अभिन्न अंग रहे हैं और मानव के सामाजिक अन्तःक्रिया के प्राचीनतम रूप हैं। 

**खेल प्रतियोगिताओं का संक्षिप्त इतिहास**

'*bhimsarkar.com* Archived 2020-08-09 at the Wayback Machine

प्राचीन समय में लोग बहुत अधिक शक्तिशाली होते थे। तथा राजा-महाराजा अपनी सेना में कई शक्ति लोगो को रखते थे। व आसपास के राज्यों में शक्तिशाली लोगो का बड़ा-चढ़ाकर प्रचार करते थे। ताकि पडोसी राज्यों पर अपना दबदबा कायम रख सके।

परंतु आस-पडोसी राज्य भी कहा कम थे। वे भी बड़ा-चढ़ाकर अपने शक्ति लोगो का प्रचार करते थे। कौन ज्यादा शक्तिशाली है इस बात का फैसला जब तक मुकाबला नहीं हो कैसे बता सकते है। कौन अधिक शक्तिशाली है, यह पता लगाने के लिए आसपास के कई राज्य मिलकर प्रतियोगिता आयोजित करने लगे। बस यही से ही खेल प्रतियोगिताओं की शुरुआत हुई। ओलम्पिक खेलो की शुरुआत भी इसी तरह से हुई थी।

प्राचीन समय में दौड़, मुक्केबाजी, कुश्ती, तलवारबाजी, भला फेंकना, तीरंदाजी, घुड़दौड़ और रथों की दौड़ आदि कई तरह के खेलो का आयोजन होता था। धीरे-धीरे कई देशो से नए-नए खेल व खिलाडी जुड़ने लगे व ओलम्पिक की शुरुआत हुई।

प्राचीन ओलंपिक खेलों का आयोजन 1200 साल पूर्व योद्धा-खिलाड़ियों के बीच हुआ था। हालांकि ओलंपिक का पहला आधिकारिक आयोजन 776 ईसा पूर्व में हुआ था, जबकि आखिरी बार इसका आयोजन 394 ईस्वी में हुआ। इसके बाद रोम के सम्राट थियोडोसिस ने इसे मूर्तिपूजा वाला उत्सव करार देकर इस पर प्रतिबंध लगा दिया गया।

आधुनिक ओलंपिक खेलों का आयोजन 1896 में पहली बार ग्रीस की राजधानी एथेंस में हुआ। आज ओलम्पिक अंतर्राष्ट्रीय खेल जगत की सबसे बड़ी प्रतियोगिता है। ओलम्पिक खेलो का आयोजन हर चार साल में किया जाता है।

सन्दर्भ
-------

1. ↑  Radoff, Jon (May 2010), "History of Social Games," "Archived copy". मूल से 27 मई 2010 को पुरालेखित. अभिगमन तिथि 24 मई 2010.सीएस1 रखरखाव: Archived copy as title (link)

बाहरी कड़ियाँ
-------------

**खेल प्रतियोगिताओं का संक्षिप्त इतिहास**[*मृत कड़ियाँ*]
इंदौर के पूर्वी रिंगरोड और बायपास के बिचौ-बीच बसा [[खजराना]] हिन्दू-मुस्लिम दोनों धर्मों के धार्मिक स्थलों के कारण जग प्रसिद्ध है। हजरत नाहरशाह वली की दरग़ाह , [खजराना गणेश मंदिर ] और कालिका मंदिर यहाँ के पवित्र धर्मस्थल हैं।

खजराना इतिहास
-------------

लेखक जावेद शाह खजराना ने जानकारी देते हुए बताया कि परमारकालीन खजराना इंदौर की बसाहट से पहले से आबाद है। 

उज्जैयनी और धार में शासन करते थे। 

इंदौर से आगे कम्पेल आबाद था। खजराना का इतिहास करीब 1000 वर्ष पुराना है। खजराना स्थित गणेश मंदिर अब विश्व विख्यात हो चुका है इसके ठीक आगे कालिका माता मंदिर भी अपनी सबसे बड़ी प्रतिमा को लेकर विख्यात है । थोड़ा आगे बढ़ने पर प्रसिद्ध मुस्लिम सूफी संत हजरत नाहरशाह वली की दरगाह है।

संदर्भ
------

इंदौर दिग्दर्शिका' पुस्तक में लेखक नगेन्द्र आज़ाद लिखते है कि नाहरशाह वली की दुआओं से मुगल बादशाह शाह आलम को सिंहासन प्राप्त हुआ था। लेखक जावेद शाह ने बताया कि
मुगलों की बदहाली वजीरों की गद्दारी से शुरू हो चुकी थी ।
1759 में हद हो गई जब वजीर ने अपने बादशाह आलमगीर को एक फ़क़ीर के हाथों मरवा दिया। बदनसीब आलमगीर की लाश लालकिले की खिड़की से यमुना नदी के किनारे फेंक दी। जहां हिंदुस्तान के शहंशाह की लाश बिल्कुल नंगी पड़ी रही, बाद में उसे अपने बाप-दादा हुमायूं के मकबरे में दफना दिया गया।

उस वक़्त आलमगीर का बेटा अली गौहर बिहार में था।
अली गौहर ने "शाह आलम" की उपाधि धारण करके स्वयं को भारत का सम्राट घोषित किया ,लेकिन दिल्ली दूर थी।

दरगाह का इतिहास
---------------

खजराना में हजरत नाहरशाह वली के इंतकाल को करीब 60 साल गुजर चुके थे। हुसैन शाह वल्द सखी शाह खादिम थे।
अली गौहर बादशाह बहुत दुविधा में फंसा था । अपने बाप की हत्या के बाद 12 साल तक दिल्ली की ओर बढ़ने की हिम्मत ना जुटा सका। पीर-फकीरों के दर पर दुआ की दरख़्वास्त लिए भटकता फिरता।

खजराना में बादशाह की अर्जी पहुंची , हुसैन शाह और उनके साथियों ने बादशाह के लिए नाहरशाह वली के आस्ताने पर दुआ की ।

अली गौहर बादशाह की किस्मत चमकी 
जनवरी 1772 में वो दिल्ली पहुंचा। 
जब तक शाह आलम बिहार में रहा अंग्रेजों के प्रभाव में था। यानी सन 1760 से 1772 तक का समय । इसी बीच शाह आलम ने बंगाल को वापस जितने की कोशिश की लेकिन सफल नही हुआ।
1764 में बक्सर की जंग में हारने के बाद मजबूर होकर बंगाल,बिहार और उड़ीसा की दीवानी अंग्रेजों को दे दी ,अंग्रेज शाह आलम की बहुत बेइज्जती करते थे फिर भी उसे बादशाह मानते ।

उस समय खजराना में नाहरशाह वली की दरगाह पर सबसे पहले खादिम और नाहरशाह के साथी हजरत सखी शाह के बेटे हुसैन शाह मुजावर थे । ज्यादा समय नही गुज़रा था । शाह आलम ने यहां के बुजुर्गों से भी दुआ करवाई थी ।पीर -फकीरों की दुआ कुबूल हुई । 1772 में शाह आलम दिल्ली पहुंचा ।
1779 में उसने अपनी परेशानियों को लेकर फिर पीर-फकीरों को याद किया और सम्मान में खजराना की दरगाह नाहरशाह वली के निवर्तमान खादिम और मुजावर हजरत हुसैन शाह को 50 बीघा जमीन हमेशा-हमेशा के वास्ते सनद लिखकर दी। गवाही में बुजुर्गों को लिया जिनके दस्तखत सनद पर हैं। इस सनद पर खजराना के उस दौर के पीर-फकीरों पर के दस्तखत है।

ये सनद फारसी में है जो मैंने पोस्ट पर दिखाई है। ओरिजनल सनद आज भी खजराना में रखी है जिसे कोर्ट से चुरा लिया गया था।

वर्तमान स्थिति
--------------

वर्तमान में हाईकोर्ट में दरगाह का केस लंबित है ।
उल्लेखनीय खगोलीय पिंडों की व्याख्या के लिए ज्ञात ब्रह्मांड का लघुगणक मानचित्र 
**खगोलीय पिंड या खगोलीय वस्तु** ऐसी वस्तु को कहा जाता है जो ब्रह्माण्ड में प्राकृतिक रूप से पायी जाती है, यानि जिसकी रचना मनुष्यों ने नहीं की होती है। इसमें तारे, ग्रह, प्राकृतिक उपग्रह, गैलेक्सी, उल्का पिंड, ब्लैक होल, पल्सर, आदि।

अन्य भाषाओं में
---------------

खगोलीय वस्तु को अंग्रेज़ी में "सॅलॅस्टियल बॉडी" (celestial body) और उर्दू-फ़ारसी में "अजराम फ़लकी" (اجرام فلکی‎) या "अजराम आसमानी" कहा जाता है। 

ये ऐसी वस्तुएँ है जो प्रथ्वी के वातावरण से पूर्णतया बाहर है | जैसे कि चंद्रमा , सूर्य ,तथा दूसरे ग्रह ।ये सभी तो बहुत ही छोटे खगोलीय पिंड हें । इनके अलावा कई तो ऐसे हैं जो बहुत बड़े भी हैं । कुछ ग्रहों के बीच-बीच मे रिंग नुमा सरंचना मे पिंड फैले रहते हैं । जैसे की कुपलेर रिंग में कई सारे एस्ट्रोइड्स ( पिंड ) बहुत अधिक मात्र में फैले हुए हें ।

खगोलीय पिंडों का अध्ययन
-----------------------

इन वस्तुओं का अध्ययन करने के लिए प्राकृतिक खगोलीय पिंडों के अलावा, मानव निर्मित वस्तुओं जैसे कृत्रिम उपग्रह और अंतरिक्ष जांच मिशन को अंतरिक्ष में भेजा गया है। खगोलविद पृथ्वी से आकाशीय पिंडों का अध्ययन और निरीक्षण करने के लिए दूरबीन जैसे विभिन्न उपकरणों का उपयोग करते हैं। इन वस्तुओं के स्पेक्ट्रम का विश्लेषण करने के लिए **स्पेक्ट्रोस्कोपी** का उपयोग किया जाता है, और इन आकाशीय पिंडों के गुणों को मापने के लिए विभिन्न तकनीकों जैसे ऑकल्टेशन और एस्ट्रोमेट्री का उपयोग किया जाता है।

आकाशीय पिंडों का अध्ययन आधुनिक खगोल विज्ञान का एक महत्वपूर्ण हिस्सा है, क्योंकि इसका उपयोग ब्रह्मांड और इसके विकास के बारे में जानकारी प्राप्त करने के लिए किया जाता है। इन वस्तुओं के गठन और विकास को समझने से हमें अपनी **आकाशगंगा** और बड़े ब्रह्मांड के विकास को समझने में मदद मिलती है।

इन्हें भी देखें
---------------

* खगोलशास्त्र

बाहरी कड़ियाँ
-------------

* "खगोलीय पिंड किसे कहते हैं? Celestial Bodies meaning in Hindi". *Mactof* (हिंदी में). अभिगमन तिथि 2023-04-17
एक सदाबहार शाक औषधिसाँचा:SHORTDESC:एक सदाबहार शाक औषधि

**ऑरिगेनो** (oregano ; वानस्पतिक नाम : *Origanum vulgare*) पुदीना कुल (Lamiaceae) का एक सपुष्पक शाक औषधि (herb) है। यह मुख्य रूप से पिज़्ज़ा, पास्ता इत्यादि में उपयोग किया जाता है। यह भोजन को एक अलग स्वाद और सुगन्ध प्रदान करता है। इटली के खाद्य पदार्थों में इसका उपयोग बहुत अधिक होता है।

ऑरिगेनो का स्वाद तीखा और तेज होता है। यह कुछ ऐसे क्षुपों में गिना जाता है जो पूर्ण रूप से सुखा देने पर बहुत अच्छा फ्लेवर और महक देते हैं।

यह शीतोष्ण पश्चिमी एवं दक्षिण-पश्चिमी यूरेशिया एवं भूमध्यसागरीय क्षेत्र का देशज पौधा है।

ओरेगेनो एक सदाबहार पौधा है जो २० सेमी से ८० सेमी लम्बा होता है। इसकी पत्तियाँ १ सेमी से ४ सेमी लम्बी होतीं हैं जिनका विन्यास एक-दूसरे के आमने-सामने होता है। इसके फूल बैंगनी होते हैं और ३-४ सेमी लम्बे होते हैं। ओरेगेनो को कभी-कभी 'जंगली मार्जोरम' (wild marjoram) भी कहा जाता है।

सन्दर्भ
-------

1. ↑  "ऑरिगेनो". मूल से 28 अप्रैल 2021 को पुरालेखित. अभिगमन तिथि 28 अप्रैल 2021.

बाहरी कड़ियाँ
-------------

* ओरेगेनो के 14 लाभ, उपयोग और नुकसान
**गोपामऊ** (Gopamau) भारत के उत्तर प्रदेश राज्य के हरदोई ज़िले में स्थित एक नगर है।

विवरण
-----

गोपामऊ जिले के पूर्वी भाग में स्थित है। यहाँ की स्थानीय प्रशासन नगर पंचायत के अधिकार क्षेत्र में है। जिला मुख्यालय हरदोई यहाँ से 24 किलोमीटर है। इसकी पूर्वी सीमा सीतापुर जिले की सीमा से मिलती है जो गोमती नदी से विभाजित होती है। वर्ष 2011 की जनगणना के अनुसार कस्बे की कुल जनसंख्या 18078 है जिसमे पुरुष 8248, महिलायें 7285 तथा 0 से 6 वर्ष तक के बच्चो की संख्या, बालक 1283 तथा बालिकायें 1260 हैं। इसी प्रकार साक्ष्ररता के अनुसार साक्षर पुरुष 4166 तथा साक्षर महिलायें 2924 हैं यानी 47% साक्षर लोग हैं। यहाँ कुल 12 वार्ड हैं, विधान सभा लिस्ट 2014 के अनुसार यहाँ कुल 6676 वोटर हैं जिनमें पुरुष 3771 तथा महिलायें 2905 हैं।

गोपामऊ नगर पंचायत की स्थापना 1972 में तथा पहले बोर्ड का गठन 1989 में हुआ तब से आज तक चेयरमैनी की यह पांचवी पंचवर्षी चल रही है| गोपामऊ के इतिहास और प्रशाशन की विस्तृत जानकारी के लिये प्रशाशन पेज देखें| निकटतम रेलवे स्टेशन हरदोई रेलवे स्टेशन है यहां निकटतम पोस्ट ऑफिस गोपमाऊ में ही है और अमौसी हवाई अड्डा लखनऊ निकट्तम हवाई अड्डा है| यह समुद्र तल से 143 मीटर (469 फीट) की एक औसत ऊंचाई पर 27.55Â डिग्री उत्तरी अक्षांश और 80.28Â डिग्री पूर्वी देशांतर के बीच स्थित है।

इतिहास
------

यहाँ के प्रशिद्ध स्थल निम्न हैं- माँ सीतला देवी मंदिर, लाल मस्जिद ,लालपीर मस्जिद आदि हैं 
सैय्यद सालार मसूद ने पहला आक्रमण ईस्वी सन १०२८ ईस्वी मे बावन पर किया शेख घोषणा करते हैं कि उन्होंने सन १०१३ में बिलग्राम को जीत लिया पर इम्पीरियल गजेटियर का मानना है कि १२१७ से पहले स्थाई मुस्लिम कब्जा नहीं हो पाया था। अवध के गजेटियर के पेज ५५ पर बताया गया है कि१०२८ ईस्वी में सैयद सल्लर ने बावन पर कब्जा कर लिया l इसी के आस पास गोपामऊ को भी जीत लिया गया सैयद मखदूम -उद- उल- अजीज- शेख उर्फ़ लाल पीर कनौज की और से गंगा पार भेजा गया जो गोपामऊ की लडाई में मारा गया किन्तु सैयद सल्लर ने दो नुमाइन्दो को यहाँ छोड़ दिया जिन्होंने यहाँ अपना कब्जा बनाने में सफलता प्राप्त की इनका नाम था -नुसरत खान और जफ़र खान l और शेखों के मुताबिक़ १० १३ ईस्वी में बिलग्राम को जीत लियाl इसके बावजूद १२१७ ईसवी तक नियमित रूप से मुस्लिम नियन्त्रण न हो सका इसका अर्थ है कि लगभा २०० वर्षों तक वे यहाँ के निवासियों से लगातार विरोध पाते रहे। सैय्य्द शाकिर ने सबसे पहली जीत गोपामऊ पर हासिल की इसौली पर सैय्यद सालेह ने विजय प्राप्त की। किन्तु साण्डी और सण्डीला पर लम्बे समय तक जीत हासिल न कर पाए सण्डीला पासी साम्राज्य की राजधानी थी।

इन्हें भी देखें
---------------

* हरदोई ज़िला

सन्दर्भ
-------

1. ↑  "Uttar Pradesh in Statistics," Kripa Shankar, APH Publishing, 1987, ISBN 9788170240716
2. ↑  "Political Process in Uttar Pradesh: Identity, Economic Reforms, and Governance Archived 2017-04-23 at the Wayback Machine," Sudha Pai (editor), Centre for Political Studies, Jawaharlal Nehru University, Pearson Education India, 2007, ISBN 9788131707975